HU Az Európai Unió Hivatalos Lapja L 112/1

A BIZOTTSÁG 364/2014/EU RENDELETE

(2014. április 4.)

a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található fenpiroximát, flubendiamid, izopirazam, krezoxim-metil, spirotetramát és tiakloprid maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,

mivel:

(1) A krezoxim-metil és a tiakloprid tekintetében a 396/2005/EK rendelet II. melléklete és III. mellékletének B. része maradékanyag-határértékeket (a továbbiakban: MRL-ek) állapított meg. A fenpiroximát, a flubendiamid, az izopirazam és a spirotetramát tekintetében a 396/2005/EK rendelet III. mellékletének A. része állapított meg MRL-eket.

(2) Egy, a fenpiroximát hatóanyagot tartalmazó növényvédő szer fekete szedren, málnán, paprikán és (hüvelyes) babon történő alkalmazásának engedélyezésére irányuló eljárás keretében – a 396/2005/EK rendelet 6. cikke (1) bekezdésének megfelelően – kérelmet nyújtottak be a Bizottsághoz az érvényben lévő MRL-ek módosítása céljából.

(3) A flubendiamid esetében a szamócára vonatkozóan nyújtottak be ilyen kérelmet. Az izopirazam esetében a gyökér- és gumós zöldségekre (a cukorrépa, a burgonya, valamint a trópusi gyökér- és gumós zöldségek kivételével), továbbá a paprikára és a kabakosokra vonatkozóan nyújtottak be ilyen kérelmet. A krezoxim-metil esetében az azarólra vonatkozóan nyújtottak be ilyen kérelmet. A spirotetramát esetében a szamócára, a banánra, az étkezési olajbogyóra és a salottára vonatkozóan nyújtottak be ilyen kérelmet. A tiakloprid esetében a spenótfélékre és a hasonló fajú levélzöldségekre vonatkozóan nyújtottak be ilyen kérelmet.

(4) A 396/2005/EK rendelet 6. cikke (2) és (4) bekezdésének megfelelően kérelmet nyújtottak be a spirotetramát ananász esetében történő alkalmazására vonatkozóan. A kérelmező állítása szerint a spirotetramátnak az Egyesült Államokban az említett terményen történő engedélyezett alkalmazása a 396/2005/EK rendeletben meghatározott MRL-nél magasabb szermaradék-értékekhez vezet, ezért magasabb MRL-t kell megállapítani annak érdekében, hogy az említett termény behozatalát ne gátolják kereskedelmi akadályok.

(5) A 396/2005/EK rendelet 8. cikkének megfelelően az érintett tagállamok kiértékelték a fent említett kérelmeket, és az értékelő jelentéseket továbbították a Bizottságnak.

(6) Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különös tekintettel a fogyasztókat és adott esetben az állatokat érintő kockázatokra, és a javasolt MRL-ekről indokolással ellátott véleményeket adott ki (2). Ezeket a véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára.

(7) A Hatóság indokolással ellátott véleményében a krezoxim-metil azarólon való alkalmazását illetően arra a következtetésre jutott, hogy a benyújtott adatok elegendőek az Észak-Európában történő kültéri használaton alapuló új MRL meghatározásához. A tiakloprid spenótfélékben és hasonló fajú levélzöldségekben való alkalmazását illetően a benyújtott adatok csak a spenót és a mángold esetében elegendőek az Észak-Európában történő kültéri használaton alapuló új MRL meghatározásához.

(8) A többi kérelmet illetően a Hatóság arra a következtetésre jutott, hogy az adatokra vonatkozó valamennyi követelmény teljesült, és a kérelmezők által kért MRL-módosítások 27 specifikus európai fogyasztói csoport fogyasztói expozíciójának vizsgálata alapján a fogyasztók biztonsága szempontjából elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett hatóanyagokat esetlegesen tartalmazó valamennyi élelmiszer fogyasztásából következő, egész életen át tartó expozíció, sem az adott termények és termékek fokozott fogyasztásából következő, rövid távú expozíció esetében nem merült fel a megengedhető napi bevitel (ADI) vagy az akut referenciadózis (ARfD) túllépésének kockázata.

(9) Az MRL-ekkel kapcsolatos megfelelő módosítások – a Hatóság indokolással ellátott véleményei alapján és a tárgy szempontjából lényeges tényezőket figyelembe véve – megfelelnek a 396/2005/EK rendelet 14. cikkének (2) bekezdésében foglalt követelményeknek.

(10) Az 396/2005/EK rendeletet ezért ennek megfelelően módosítani kell.

(11) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. április 4-én. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) Az EFSA tudományos jelentései elérhetők az interneten: http://www.efsa.europa.eu:

Reasoned opinion on the modification of the existing MRLs for fenpyroximate in various crops (Indokolással ellátott vélemény a különféle terményekben előforduló fenpiroximát tekintetében érvényben lévő MRL-ek módosításáról). EFSA Journal 2013;11(6):3272 [45. o.]. doi:10.2903/j.efsa.2013.3272.

Reasoned opinion on the modification of the existing MRL for flubendiamide in strawberries (Indokolással ellátott vélemény a szamócában előforduló flubendiamid tekintetében érvényben lévő MRL módosításáról). EFSA Journal 2013;11(10):3403 [27. o.]. doi:10.2903/j.efsa.2013.3403.

Reasoned opinion on the modification of the existing MRLs for isopyrazam in various vegetables (Indokolással ellátott vélemény a különféle zöldségekben előforduló izopirazam tekintetében érvényben lévő MRL-ek módosításáról). EFSA Journal 2013;11(9):3385 [38. o.]. doi:10.2903/j.efsa.2013.3385.

Reasoned opinion on the modification of the existing MRL for kresoxim-methyl in azaroles (Indokolással ellátott vélemény az azarólban előforduló krezoxim-metil tekintetében érvényben lévő MRL módosításáról). EFSA Journal 2013;11(7):3344 [25. o.]. doi:10.2903/j.efsa.2013.3344.

Reasoned opinion on the modification of the existing MRLs for spirotetramat in strawberries, bananas, table olives, pineapples and shallots (Indokolással ellátott vélemény a szamócában, banánban, étkezési olajbogyóban, ananászban és salottában előforduló spirotetramát tekintetében érvényben lévő MRL-ek módosításáról). EFSA Journal 2013;11(9):3361 [38. o.]. doi:10.2903/j.efsa.2013.3361.

Reasoned opinion on the modification of the existing MRLs for thiacloprid in spinach and similar leaves (Indokolással ellátott vélemény a spenótfélékben és hasonló fajú levélzöldségekben előforduló tiakloprid tekintetében érvényben lévő MRL-ek módosításáról). EFSA Journal 2013;11(9):3382 [26. o.]. doi:10.2903/j.efsa.2013.3382.